CELEX: 32012D0077
Language: hu
Date: 2012-02-09 00:00:00
Title: 2012/77/EU: A Bizottság határozata ( 2012. február 9. ) a 18. terméktípus vonatkozásában a flufenoxuronnak a biocid termékek forgalomba hozataláról szóló 98/8/EK európai parlamenti és tanácsi irányelv I., IA. vagy IB. mellékletébe történő fel nem vételéről (az értesítés a C(2012) 621. számú dokumentummal történt)  EGT-vonatkozású szöveg

11.2.2012   
            
            
               HU
            
            
               Az Európai Unió Hivatalos Lapja
            
            
               L 38/47
            
         A BIZOTTSÁG HATÁROZATA
   (2012. február 9.)
   a 18. terméktípus vonatkozásában a flufenoxuronnak a biocid termékek forgalomba hozataláról szóló 98/8/EK európai parlamenti és tanácsi irányelv I., IA. vagy IB. mellékletébe történő fel nem vételéről
   (az értesítés a C(2012) 621. számú dokumentummal történt)
   (EGT-vonatkozású szöveg)
   (2012/77/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelvre (1) és különösen annak 16. cikke (2) bekezdésének második albekezdésére,
   mivel:
   
               (1)
            
            
               A biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról szóló, 2007. december 4-i 1451/2007/EK bizottsági rendelet (2) megállapítja azon hatóanyagok jegyzékét, amelyeket a 98/8/EK irányelv I., IA., illetőleg IB. mellékletébe való felvételük lehetősége szempontjából meg kell vizsgálni. E jegyzékben szerepel a flufenoxuron.
            
         
               (2)
            
            
               Az 1451/2007/EK rendelet alapján és a 98/8/EK irányelv 11. cikkének (2) bekezdésével összhangban megtörtént a flufenoxuron (CAS-szám: 101463-69-8; EK-szám: 417-680-3) értékelése az említett irányelv V. melléklete szerinti 18. terméktípusban, azaz a rovarölő, atkaölő és más ízeltlábúak elleni szerekben történő felhasználás vonatkozásában.
            
         
               (3)
            
            
               A tárgyban Franciaországot jelölték ki referens tagállamnak, amely az 1451/2008/EK rendelet 14. cikke (4) és (6) bekezdésének megfelelően 2009. március 17-én benyújtotta a Bizottságnak az illetékes hatóság jelentését és egy kapcsolódó ajánlást.
            
         
               (4)
            
            
               A tagállamok és a Bizottság megvizsgálták az illetékes hatóság jelentését. Az 1451/2007/EK rendelet 15. cikkének (4) bekezdésével összhangban a Biocid Termékek Állandó Bizottsága 2011. szeptember 22-én értékelő jelentésben foglalta össze a vizsgálat eredményeit.
            
         
               (5)
            
            
               Az érintett környezeti elemek realisztikus megközelítés szerinti kockázatértékelése bebizonyította, hogy elfogadhatatlan hatások érik a vízi környezetet. Ezenkívül a flufenoxuron jellemzői miatt az 1907/2006/EK európai parlamenti és tanácsi rendelet (3) XIII. mellékletében megállapított kritériumok alapján perzisztens, bioakkumulatív és mérgező, illetve nagyon perzisztens és nagyon bioakkumulatív anyagnak minősül. Ezért a 18. terméktípusban történő felhasználás vonatkozásában a flufenoxuront nem helyénvaló felvenni a 98/8/EK irányelv I., IA. vagy IB. mellékletébe.
            
         
               (6)
            
            
               Helyénvaló ésszerű módon – a kockázatértékelés eredményeit és az e határozat hatálybalépésének időpontját figyelembe véve – meghatározni azt a határidőt, amelytől a 18. terméktípusba tartozó, flufenoxuront tartalmazó biocid termékek nem hozhatók forgalomba.
            
         
               (7)
            
            
               Az e határozatban előírt intézkedések összhangban vannak a Biocid Termékek Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A flufenoxuron (CAS-szám: 101463-69-8; EK-szám: 417-680-3) nem vehető fel a 98/8/EK irányelv I., IA. vagy IB. mellékletébe a 18. terméktípusra vonatkozóan.
   2. cikk
   Az 1451/2007/EK rendelet 4. cikkének (2) bekezdésével összhangban a 18. terméktípusba tartozó, flufenoxuront tartalmazó biocid termékek 2012. augusztus 1-jétől nem hozhatók forgalomba.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2012. február 9-én.
      
         
            a Bizottság részéről
         
         Janez POTOČNIK
         
            a Bizottság tagja
         
      
   
   
      (1)  HL L 123., 1998.4.24., 1. o.
   
      (2)  HL L 325., 2007.12.11., 3. o.
   
      (3)  HL L 396., 2006.12.30., 1. o.